Artikel–4 min. LÆSETID\nI 2021 skruede vi markant op for det aktive ejerskab og var i dialog med knap 60 procent flere virksomheder end i 2020. Samtidig steg andelen af vores dialoger om klima- og miljøforhold med næsten 50 procent.\nOver de seneste år har vi øget det aktive ejerskab for i endnu højere grad at kunne påvirke virksomheder til at løfte sig på bæredygtighed. Det slår vores seneste rapport for aktivt ejerskab fast. Den viser, at vi er gået fra at være i dialog med 205 og 231 virksomheder i henholdsvis 2019 og 2020 til 362 virksomheder i 2021. Det er en stigning på næsten 60 procent fra 2020 og knap 80 procent fra 2019.\n”Vi har oprettet en dedikeret afdeling for området og øget ressourcerne, da vi har en klar ambition om at præge virksomheder, vi investerer i til konstant at rykke sig på bæredygtighed. Ud fra et samfundsperspektiv skal virksomheder minimere deres negative aftryk, og samtidig skal de flytte bæredygtighed ind i kerneforretningen for at være en attraktiv investering,” siger Mads Steinmüller, Chef ESG-specialist i Danica Pension og fortsætter:\n"Temaer som klima, diversitet, cirkulær økonomi eller ledelsesaspekter har fået større betydning for virksomhedernes afkast til vores kunder." Chef ESG-specialist, Mads Steinmüller.\n”Temaer som klima, diversitet, cirkulær økonomi eller ledelsesaspekter har fået større betydning for virksomhedernes afkast til vores kunder. Derfor har vi haft brug for at øge dialogen for at have et fastere greb om virksomhederne og på den måde bidrage positivt til virksomhedernes og samfundets bundlinje. For os handler det ikke om at have så mange dialoger som muligt men derimod at have dialog med relevante virksomheder og gøre en forskel.”\nBanker skal omstille sig til en grøn drivkraft\nRapporten viser også, at fra 2020 til 2021 steg andelen af de samlede dialoger om miljø- og klimaaspekter fra 23 procent til 34 procent. Blandt andet er dialogen med finanssektoren øget for at præge den til at omstille sig og udvikle nye grønne låneprodukter til privat- og erhvervskunder og sætte CO2-reduktionsmål.\n”I en del år har vi haft fokus på bankers bidrag til den grønne omstilling, hvor vi vil gerne understøtte deres transition. Vi forventer, at de i højere grad bruger pengene fra grønne obligationer, som vi investerer i, til at finansiere nye lån til grønne aktiviteter i stedet for at refinansiere eksisterende grønne udlån. Ellers mindskes den reelle CO2-besparelse, som vi søger at opnå ved at investere i grønne obligationer,” siger Mads Steinmüller.\nDer lægges vægt på, at banker anvender pengene fra grønne obligationer til at finansiere nye lån til eksempelvis lavenergi huse, energirenovering, vedvarende energi eller el-biler.\n”Banker kan i særlig grad hjælpe deres kunder med at mindske klimabelastningen og være en motor i den grønne omstilling. Sammen med andre investorer har vi diskuteret og tilskyndet banker til at kortlægge deres CO2-aftryk og sætte CO2-reduktionsmål for både deres låne- og investeringsforretning. Nye grønne produkter samt dialog med deres kunder om omstillingsmuligheder er nødvendige for at reducere mængden af CO2, som en bank er med til at finansiere. Ligesom mange andre industrier er bankerne ikke i mål, men for os handler det om at støtte bankerne i omstillingen,” fortæller Mads Steinmüller.\nEksempelvis har vi over årene forsøgt at påvirke en række banker til at sætte klimamål. Blandt andet har de Volksbank sat mål om at være klimaneutral inden 2030, mens Citigroup har sat CO2-reduktionsmål for udlån til visse sektorer og afsat 1.000 milliarder dollars i udlån til klima- og miljøaktiviteter. Et andet eksempel er irske AIB, der den billigere finansiering fra grønne obligationer til at tilbyde kunder lavere renter på boliglån til lavenergi huse og var den første irske bank til at tilslutte sig Net-Zero Banking Alliance.\nHøjdepunkter aktivt ejerskab 2021\n579 dialoger med 362 virksomheder om 99 bæredygtighedsemner\nMiljø- og klimaaspekter stod for 34 procent af emnerne, 26 procent omhandlede sociale aspekter såsom diversitet og inklusion eller medarbejderforhold, og emner relateret til selskabsledelse stod for 40 procent\nCO2-udledning, cirkulær økonomi og energieffektivitet var de oftest diskuterede emner inden for klima- og miljøforhold\nDet grønne dilemma ved banker\nDen grønne omstilling kræver store investeringer, og EU vurderer, at der årligt er brug for 180 milliarder euro fra privat side for at indfri sine klimamål. Derfor spiller banker en nøglerolle i den grønne omstilling, da de låner penge ud til virksomheder, som er nødvendige for, at de kan investere i at lave en grøn omstilling af forretningen. Men samtidig udlåner banker også penge til eksempelvis fossilindustrien og finansierer dermed olie- og gas.\nDet er et dilemma, da samfundet på den ene side fortsat er afhængig af olie til brændstof, opvarmning eller medicinal- og andre dagligdagsprodukter. På den anden side skal banker og fossilindustrien gå fra sort til grøn for at hjælpe med at bremse klimaforandringerne, og gør de ikke det rettidigt, vil det medføre store økonomiske konsekvenser for dem.\nDet er en kompleks problemstilling, som vi diskuterer med banker, vi investerer i, og en del af dem har klare og ambitiøse klimaplaner. Vi er opmærksomme på, at en række banker ikke er langt nok fremme og endnu ikke har planer for, hvordan de eksempelvis reducerer den CO2-udledning, som de er med til at finansiere via lån til virksomheder og ultimativt have CO2-neutrale udlån. Vores fokus er at støtte bankerne i deres transition, så de tager et ansvar for at drive den grønne omstilling. Det gør vi ved at stemme på deres generalforsamlinger eller via direkte dialog med bankens ledelse. Målet er at præge dem til at forpligte sig til at blive klimaneutrale, og at de sætter reduktionsmål for CO2-aftrykket fra deres udlån og investeringer.


Autismeliv - Hvad er Klinefelter Syndrom\nOm migLæs mere om mig\nBarndom og uddannelse\nI lære som bager\nASV (Special skole)\nDiagnoser og Handicaps\nHvad er nedsmeltning\nSocialtænkning og mig\nNy viden om PNES\nVideoer om epilepsi\nLægerne overser Klinefeltere\nForsøgsvis behandling af Tremor med CBD og THC\nHvad er Essentiel Tremor?\nMad og videnMad og anden viden\nOpskrifterHer finder du mine opskrifter\nMel og tekniske hjælpemidler\nMeltyper - specialmel\nMaskiner i mit køkken\nEkstra tilbehør (Liste)\nKenwood AT340 råkostapparat\nKenwood KAH358gl Glasblender\nKenwood AT312 Citruspresser\nKenwood AT320a krydderikværn\nKenwood KAX950me Kødhakker\nKenwood KAX980me Pastaplade\nKenwood KAX981me fettuccine skære\nKenwood KAX700pl Spiralizer\nKenwood KAX400pl Råkostjern\nInteresser foto / blog / vlog\nDet kedeligeAlt det med småt\nHvad må og kan du?\nHvad er Klinefelter Syndrom?\nPubliceret: 19. maj 2019\nSenest opdateret: 26. Januar 2020\nKlinefelter syndrom findes hos 1 ud af 660 nyfødte drenge, og er en medfødt tilstand i kroppens arvemasse.\nNormalt har man 22 par kromosomer og 2 kønskromosomer (X og Y), svarende til i alt 46 kromosomer i kernen af hver enkelt af kroppens celler. Piger har to X-kromosomer (46,XX), mens drenge har ét X- og ét Y-kromosom (46,XY). Kromosomerne indeholder kroppens arvemateriale, DNA, som indeholder instrukserne eller koderne for kroppens udseende og funktioner.\nSelvom Klinefelter syndrom skyldes en forandring i kromosomerne, er forandringen ikke nedarvet fra en af forældrene. Den opstår på grund af en fejl i en celledeling, som betyder, at drengefosteret får et eller flere ekstra X-kromosomer i sine celler. Den hyppigste variant er 47,XXY. Det ekstra X-kromosom kan enten komme fra ægget (fra moderen) eller fra sædcellen (fra faderen), eller ved en celledeling umiddelbart efter befrugtningen\nDiagnosen stilles på baggrund af en kromosomundersøgelse, som laves på en blodprøve, som vil afsløre et eller flere ekstra X-kromosomer.\nKun ca. 25% af alle danske drenge/mænd med Klinefelter syndrom har fået diagnosen. De øvrige 75% ved ikke, at de har et ekstra X-kromosom.\nDe fleste personer med Klinefelter syndrom får diagnosen i voksenlivet i forbindelse med undersøgelse for barnløshed, mens de resterende enten diagnosticeres før fødslen eller i barne/ungdomsårene. Diagnosen stilles før fødslen i forbindelse med en fostervandsprøve eller moderkagebiopsi oftest udført af anden årsag. I barne/ungdomsårene opstår mistanken om Klinefelter syndrom oftest på grund af øget højdevækst, manglende pubertetsudvikling, små testikler, brystvækst eller indlæringsmæssige vanskeligheder.\nHvad er kendetegnende for personer med Klinefelter syndrom?\nSymptomerne på Klinefelter syndrom varierer fra person til person og fra aldersgruppe til aldersgruppe. Klinefelter syndrom er kendetegnet ved en række symptomer, men det er ikke alle drenge/mænd med Klinefelter syndrom, der har alle symptomer. Man kan ikke se på en nyfødt dreng, at han har Klinefelter syndrom. Oftest er fødselsvægten og fødselslængden helt normale. Hovedomfanget kan nogle gange være lidt mindre end gennemsnittet for drenge.\nIgennem barndommen vokser Klinefelterdrenge mere end andre drenge, så de oftest er højere end forventet i forhold til forældrenes højde. Det er typisk benene og armene, som er lange, men der er stor variation fra individ til individ. Som voksne er gruppen af personer med Klinefelter syndrom ca. 6 cm højere end gennemsnittet.\nI forbindelse med puberteten producerer testiklerne stigende mængder mandligt kønshormon (testosteron), som bl.a. er med til at sikre udviklingen af de mandlige kønsorganer og mandlig kropsbygning.\nDrenge med Klinefelter syndrom går generelt i pubertet til forventet tid. Testiklerne begynder at vokse, og der kommer kønsbehåring. Imidlertid standser væksten af testiklerne, og de forbliver små og lidt mere faste end normalt. Den nedsatte vækst af testiklerne bemærkes sjældent af forældrene eller af drengen/manden selv. Kønsbehåring og skægvækst bliver oftest ikke så kraftig, som det typisk ses hos jævnaldrende drenge og unge mænd. Penis udvikler sig generelt helt normalt, og fungerer helt normalt. Det er almindeligt, at drenge udvikler bryster i en periode i forbindelse med puberteten – dette fænomen forekommer hos mere end 50% af drenge. Hos drenge med Klinefelter syndrom forsvinder brystvævet ikke altid (hos 50% findes lidt mærkbart brystvæv i voksenlivet, men det er ikke altid, at det kan ses af andre).\nPå grund af nedsat funktion af testiklerne, producerer mænd med Klinefelter syndrom mindre mængder mandligt kønshormon end gennemsnittet af jævnaldrende mænd gør. Symptomer på nedsat produktion af mandligt kønshormon kan være forsinket pubertetsudvikling, sparsom kønsbehåring og sparsom skægvækst, nedsat energiniveau og udholdenhed, samt nedsat muskelstyrke. Knoglestyrken kan også være nedsat. Mangel på mandligt kønshormon kan også påvirke koncentrationsevnen og humøret, og nogle mænd oplever nedsat sexlyst.\nMænd med Klinefelter syndrom kan som regel ikke få børn, da deres testikler ikke producerer sædceller. I sjældne tilfælde ses bevægelige sædceller i en sædprøve, og disse mænd kan måske få børn uden fertilitetsbehandling. Antallet af sædceller vil dog altid være meget lille, så der vil oftest være behov for kunstig befrugtning. En mand med Klinefelter syndrom kan på lige fod med andre mænd med nedsat frugtbarhed sammen med sin partner vælge at få børn ved sæddonation eller at søge om at adoptere.\nI 2011 blev der givet tilladelse til abort af 118 forstre med Downs Syndrom. 13 med kromosomfejlene Turners og Klinefelter syndrom. Og aborter til fostre med læbe-gumme-gane-spalte. Det viser medicinske sager i abortsamrådene fra 2011, som Politiken har fået aktindsigt i. kilde: Set i artiklen Hvor normal skal man være for at blive født? i Politiken.\nNogle mænd med Klinefelter syndrom producerer få sædceller i deres testikler, men sædcellerne kommer ikke med ud i sædvæsken. Ved hjælp af mikrokirurgi (operation under mikroskop) kan man forsøge at hente sædceller fra testiklerne, og så efterfølgende bruge sædcellerne til kunstig befrugtning. Denne form for behandling er endnu så ny, at der ikke er gode opgørelser, der viser, hvor ofte det lykkes, at finde sædceller ved operationen. Formentlig vil det være muligt hos 1-2 ud af 10 mænd med Klinefelter syndrom. Når det lykkes for en mand med Klinefelter syndrom at blive far, er sandsynligheden for at han selv får en søn med Klinefelter syndrom formentlig ikke øget.\nDrenge med Klinefelter syndrom kan have tendens til grov- og finmotoriske vanskeligheder. Nogle begynder f.eks. at gå lidt senere end andre børn. Visse voksne med Klinefelter syndrom har tendens til at ryste på hænderne (såkaldt fin tremor).\nIntelligensen (IQ) ligger oftest inden for normalområdet hos personer med Klinefelter syndrom. Undersøgelser viser dog, at en del drenge med Klinefelter syndrom har sproglige og/ eller indlæringsmæssige vanskeligheder. Konkret kan det f.eks. dreje sig om forsinket tale, problemer med at forklare/formulere sig, samt skrive- og læsevanskeligheder. En del drenge med Klinefelter syndrom kan derfor have brug for støtte i form af talepædagog og/eller støtte i skolen.\nPersonlighed og adfærd\nDer er ikke særlige personlighedstræk eller et særligt adfærdsmønster, der kendetegner drenge/mænd med Klinefelter syndrom, men man har observeret tendens til visse fælles temperamentsmæssige karakteristika.\nDrengene kan som spædbørn være, hvad forældre vil kalde ”nemme” babyer; stille og ikke tidskrævende. Som småbørn kan de være noget sky og generte, og de har måske en mindre udtalt selvstændighedsperiode end deres søskende. De kan foretrække stille lege, og kan have noget lavere udholdenhed overfor opgaver og mål, end jævnaldrende drenge almindeligvis vil have. Nogle drenge med Klinefelter syndrom har tendens til at trække sig fra gruppeaktiviteter. Desuden kan opmærksomheds- og koncentrationsvanskeligheder til tider observeres, og der er en øget forekomst at ADHD.\nSåvel de sproglige, indlæringsmæssige og personlighedsmæssige vanskeligheder kan give psykiske og sociale vanskeligheder, f.eks. vanskeligheder med at indgå socialt i institutioner og i skolen. Disse vanskeligheder kan vise sig ved udadreagerende adfærd (til trods for tendensen til en ellers ”stille”, ”rar” personlighed) eller en tendens til ”trækken sig ind i sig selv”. Der er en øget forekomst af autismelignende symptomer blandt drenge og voksne med Klinefelter syndrom. Det er meget vigtigt at understrege, at ikke alle drenge/mænd med Klinefelter syndrom oplever psykiske eller sociale vanskeligheder.\nAndre helbredsmæssige konsekvenser af at have Klinefelter syndrom\nDer er en øget risiko for, at testiklerne ikke falder ned i pungen hos drenge med Klinefelter syndrom. Hvis dette er tilfældet, vil man med en lille operation føre testiklerne ned i pungen, inden drengen er fyldt 1 år.\nDer er let øget risiko for at udvikle forskellige sygdomme, når man har Klinefelter syndrom. Knogleskørhed (osteoporose) ses hyppigere, men behandling med mandligt kønshormon menes at nedsætte denne risiko, ligesom livsstilsfaktorer som motion, kalk- og D-vitaminindtagelse har gavnlig virkning på knoglernes kalkindhold. Mænd med Klinefelter syndrom har ofte en øget mængde fedt på maven og omkring de indre organer, og har derfor en øget risiko for at udvikle type 2 diabetes (”gammelmandssukkersyge”). Denne risiko forventes at blive reduceret ved behandling med mandligt kønshormon.\nBehandling med mandligt kønshormon\nBehandling med mandligt kønshormon bør i de fleste tilfælde starte i forbindelse med puberteten. Denne behandling forventes at medvirke til at bremse væksten, så højden bliver mere normal og især længden af arme og ben bliver mere velproportioneret. Der kommer mere muskelstyrke, øget kropsbehåring, og mere mandlig fedtfordeling. Behandlingen kan i nogle tilfælde reducere udviklingen af brystvæv. Desuden menes behandlingen at kunne forebygge senere udvikling af knogleskørhed.\nNår diagnosen stilles hos en voksen mand, vil man bl.a. ved hjælpe af blodprøver undersøge, om der er behov for behandling med mandligt kønshormon. Det vil der være i de fleste tilfælde. Hvis der er tegn til knogleskørhed, vil behandlingen være med til at bremse denne udvikling og i nogle tilfælde bedres knoglestyrken. I nogle tilfælde ses også reduktion af brystudvikling, men behandlingen har ikke altid effekt, hvis brystvævet har været til stede i længere tid. Behandling med mandligt kønshormon øger generelt evnen til at koncentrere sig, og hos nogle bliver det nemmere at styre temperamentet. Desuden kan det øge energiniveauet samt bedre muskel- og knoglestyrken. Nogle mænd med Klinefelter syndrom har nedsat sexlyst, men behandling med mandligt kønshormon kan også ændre dette. Således kan personligheden og sexlyst ændre sig lidt hos mænd, der sættes i behandling med testosteron.\nBehandlingen starter som regel som daglig tabletbehandling eller cremebehandling, hvor dosis langsomt øges. Efter en periode på tabletter eller creme overgår de fleste til behandling med hormoninjektioner ca. hver 12 uge. Dosis og injektionernes hyppighed bør justeres på en afdeling med særlig ekspertise inden for hormonbehandling. De ambulante kontroller vil typisk foregå ca. 1 gang årligt. Selve injektionerne kan oftest gives af praktiserende læge efter nogen tid, behandlingen er livslang.\nDer er sjældent bivirkninger ved behandlingen med mandligt kønshormon, og når de opstår, er det som regel tegn på, at dosis enten er for høj eller for lav. Sjældent beskrives hovedpine, og tendens til væskeophobning i kroppen. Nogle patienter oplever humørsvingninger og svedeture lige inden en injektion, men dette kan ofte afhjælpes ved at ændre på intervallerne mellem doseringen.\nHvis det viser sig, at der er tegn på knogleskørhed, eller at mængden af D-vitamin i blodet er lav, vil patienter med Klinefelter syndrom ofte blive anbefalet at tage tilskud af kalk og D-vitamin. Hvis behandlingen med mandligt kønshormon ikke mindsker en eventuel brystvækst, kan denne fjernes af en plastikkirurg.\nDiagnosen Klinefelter syndrom giver anledning til mange spørgsmål - og måske mange svar. Hvis en dreng får stillet denne diagnose, vil forældrene - afhængig af drengens alder - muligvis få svar på mange spørgsmål og overvejelser omkring drengens hidtidige udvikling og adfærdsmønster. Hvis en ung/voksen mand får stillet diagnosen, vil han på samme måde få besvaret mange hidtil uafklarede spørgsmål og få en forklaring på udfordringer, der måske har givet problemer igennem flere år.\nMænd, som får stillet diagnosen i voksenalder, og forældre, der får at vide, at deres barn har Klinefelter syndrom, kan have glæde af at tale med en psykolog, som har særligt kendskab til syndromet og de vanskeligheder, der kan følge med at have dette syndrom. En psykolog, som kan give forklaring og rådgivning om, hvordan man tackler problemer af psykisk og social karakter. Der vil sjældent være behov for et egentligt terapeutisk forløb.\nSom påpeget, er det ikke alle drenge/mænd med Klinefelter syndrom, som oplever særlige sproglige, faglige og/eller psykosociale vanskeligheder. Det centrale for disse drenge er derfor at behandle dem som alle andre drenge, og ikke som drenge med en ”sygdom”. Man bør være opmærksom på de vanskeligheder, de kan få, og gribe forebyggende ind, hvor det er muligt, f.eks. med talepædagog og/eller støtte i skolen. Det kan desuden være en fordel at træne motorikken f.eks. ved at gå til gymnastik og svømning.\nKilde: Rigshospitalet Klinik for Vækst- og reproduktion\n© 2014 - 2022 Et liv med Autisme og fysiske handicaps


Creative Control - Cinemaonline.dk - Hele Danmarks Filmsite\n19. april 2017 af Martin Jensen\nCreative Control serverer en filmisk indiemenu så selvsmagende, at man nærmest mister appetitten. Fra menukortet ligner det ellers en perlerække af Michelin-retter, men fra tallerkenen afslører det sig snart som en turistfælde.\nDavid Dickinsons debuterer som både skuespiller og hovedrolleindehaver med sci-fi filmen "Creative Control", som så gerne vil ligne et ægte, lækkert og lykkeligt kærlighedsbarn af film- og seriehistoriske kæmper som "Mad Men", "Tree of Life" og "Devil Wears Prada". Men noget tyder på at gnisten ikke var der under undfangelsen, og nogen har sat en skiftning ind i stedet. Et syleskarpt sort-hvid billed- og lyddesign lover mere end historien og karaktererne kan holde. Som Michael O'Sullivan skriver, føles det som en date, hvor "Creative Control" tjekker sit hår i spejlet hvert femte minut. Det er smukt men sgu også kedeligt.\n"Creative Control" foregår i Brooklyn sådan cirkus 10-20 år ude i fremtiden.\nElektronik er selvsagt blevet en endnu større del af hverdagens praktiske og sociale lirumlarum. Tastaturer og berøringsskærme er fremskrevet ad absurdum så de nu er uundværelige mellemmænd på arbejdet og i privaten. Det er et liv, hvor man bruger og bruges af mobiltelefoner.\nDen perfekte virtuelle virkelighed jages derfor af it- og medieprofessionelle som de vises sten. Et svar byder sig til i starten. Augmenta er en en brille, der ligner Apple og tænker som Google, og dermed beskriver det næste teknofetichistiske kvantespring ind i fremtiden. Augmenta skaber en virtuel virkelighed, der er fuldstændig fordybende, og det kan jo kun gå galt. Grænsen mellem virkelighed og fantasi begynder at blive sløret, for når den virtuelle orgasme går ind går fornuften ud.\nDickinson's instruktørstil skiller sig langt mere ud end hans personer. Dickerson selv spiller David, en futuristisk frusteret variation over Don Draper - figuren, som hænger ud med fotografen, hedonisten og serie-cheateren Wim (Dan Gill) mens han forsøger at elske sin smukke yoga-kæreste Juliette (Nora Zehetner), så godt som han nu lige orker. David er førende på reklamekampagnen for Augmenta, så han rekrutterer Reggie Watts (som sig selv) for at bruge dem til at skabe performanceskunst til reklamerne.\nDavid begynder også at bruge Augmenta til at udleve et rent seksuelt virtuelt virkelighedsforhold med Wims kæreste Sophie (Alexia Rasmussen). Den rigtige Sophie er noget så villig, så det virker som at gå over åen efter vand. Det er klart, at "Creative Control" påpeger, at pornografiske genveje som disse, er en virkelighedsflugt, som kommer både for David og samfundet dyrt at stå - socialt såvel som mentalt. Men David er en narkoman og en drukkenboldt endnu før han påfører sig brillerne, så han var allerede på vej i denne retning.\nDickinsons visuelle FX-team høster broderparten af filmens points via Augmenta-visualiseringerne, hvis farver forbliver i skarp kontrast til den fantastiske sort og hvide filmografi af Adam Newport-Berra. Han og Dickinson bruger præmissen på interessante grafisk måder, og det skurrer imod historiens fantasiløse omgang med samme. Potentiale og faldgruber forbliver ultimativt uudforskede. En påklistret middagsbordskonflikt udspiller sig, da kæresten har googlet de pauvre forhold for de afrikanske børn, som har gravet materiale til brillerne, men den større tematiske udforskning viger pladsen for et noget beige trekantsdrama.\nOm du kan goutere "Creative Control" vil bero på om du kan tage filmens usandsynlige figurer og deres daglige irritationer alvorligt. Wim vækker fx særlig afsky, men hans figur er bestemt ikke ukendelig som en typisk maskulin trope. Han sender billeder af sig selv med sex med sine forskellige modeller til bedste ven, David, og deres mandlige syn på kvinder er snarere et fortidslevn end en samtidsdiagnose endsige en fremtidsvision. De kvindelige karakterer klarer sig ikke meget bedre, men tilstås dog en uventet mængde handlekraft i baghånden.\n"Creative Control" bilder sig ind at være dybsindig med stil, men den ender mest med at være kedelig. Det er symptomatisk at filmens magiske neger, det postulerede kunstneriske geni, der skal realisere Augmentas potentiale til det urbane kreative segment, ikke kommer op med noget opsigtsvækkende. Brillen skulle være den frie kreative, fantasis portal, men fremstår som et slet skjult kighul ind til naboens soveværelse. Dermed er der ikke meget at udforske og kæmpe for - andet end relationer, der var overskåret længe før Augmenta førte kniv og saks.\nTitel: Creative Control\nOriginal Titel: Creative Control\nPremieredato: 19. april 2017\nInstruktør: David Dickinson\nSkuespillere: David Dickinson, Nora Zehetner, Dan Gill, Alexia Rasmussen\nSelskab: Ghost Robot, Greencard Pictures


Knæk Cancer 2020: Nyd livet mens du har det | ugeavisen.dk\nJoan Østerberg, John Johansen og Helle Wichmann Madsen i gang med træningen under ledelse af fysioterapeut Lene Hendze Pedersen. Foto: Birgitte Storm Alm\nPå trods af covid-19 har Assens Kommune stadig et tilbud om tre måneders kræftrehabilitering. - Vi spritter af og gør meget mere rent, og så er der krav om mundbind, fortæller fysioterapeut Lene Hendze Pedersen og tilføjer, at der hele tiden arbejdes på at give det bedste tilbud inden for de givne rammer og restriktioner. Her fortæller tre brugere om deres liv med cancer.\n27 okt. 2020 kl. 07:12\n- Man skal ikke stole blindt på sin mammografiundersøgelse, siger Joan Østerberg. Foto: Birgitte Storm Alm\nJoan Østerberg, 54 år, brystkræft:\n- Min mand mærkede en knude, som jeg ikke havde opdaget selv, fortæller Joan Østerberg, der for et år siden fik konstateret brystkræft.\n- Jeg havde jo været til mammografi, men det skal man altså ikke stole blindt på, fastlår hun.\n- Det var rigtig svært at forholde sig til, at ens bryst skulle fjernes, men det skulle det jo – ellers blev jeg ikke rask. Det at komme her betyder, at jeg får motion. Hvis jeg ikke havde det tilbud, ville sofaen sidde fast på ryggen af mig, smiler hun skævt, og resten af holdet samtykker med et grin.\n- Jeg er bekymret for, hvad jeg skal gøre, når jeg er færdig her, for jeg har brug for at gå til noget, hvor andre venter mig.\nDen nærmeste fremtid byder på en masse usikre ting, som bekymrer Joan.\n- Jeg er bekymret for fremtiden. Blandt andet begynder jobcentret at røre på sig, og da mit firma lukkede, mens jeg var syg, skal jeg finde et nyt job, og jeg føler mig slet ikke stærk nok endnu, fortæller hun\nJohn Johansen fik konstateret knoglemarvskræft for halvandet år siden. Foto: Birgitte Storm Alm\n- Jeg savner den kognitive træning, for kemoen påvirker hukommelsen\nJohn Johansen, 59 år, knoglemarvskræft:\nJohn Johansen fik konstateret knoglemarvskræft for halvandet år siden, og han er også genganger ved kræftrehabiliteringen.\n- Første kemokur slog kræften ned, men fjernede den ikke, og jeg kan heller ikke blive helbredt, fortæller John åbent.\n- Derfor er det vigtigt, jeg holder mig i gang fysisk, for formen betyder både noget for, hvordan kroppen klarer kemoen, og for hvilken behandling man kan tåle.\n- Det er vigtigt tilbuddet er her, så man kan komme i gang med træningen. Jeg har en cykel i stuen derhjemme, men den trækker ikke så meget. Men træningen her den passer jeg, fastlår han.\n- Jeg kommer også, når jeg er flad, for selv om coronaen har begrænset det sociale, er det stadig hyggeligt at sige hej, og vi kan både snakke lidt ved træningen og omklædningen, fortæller John.\n- Jeg fik en knude i det andet bryst, som heldigvis var godartet, men efter det kunne jeg slet ikke komme i gang igen, fortæller Helle Wichmann Madsen. Foto: Birgitte Storm Alm\n- Man fjerner ikke bare et bryst, får et nyt og kommer videre\nHelle Wichmann Madsen, 63 år, brystkræft:\nHelle Wichmann Madsen er genganger ved kræftrehabiliteringen.\n- Sidste år var vi en flok, der fortsatte træningen i Arena Assens. Jeg fik en knude i det andet bryst, som heldigvis var godartet, men efter det kunne jeg slet ikke komme i gang igen. Jeg kunne ikke se mig ud af det. Og alt blev lukket ned på grund af corona, fortæller Helle.\n- Jeg har haft store problemer med arret efter mit bryst blev fjernet, og har derfor Lene som fysioterapeut. Da hun så, hvor langt jeg var nede, fik jeg en plads på holdet. Det nye forløb slutter om en uge, men jeg har det også meget bedre, smiler Helle, der ud over kræftrehabiliteringen har gået hos OUH kræftafdelingens psykoterapeut samt deltaget i mental træning ved Kræftens Bekæmpelse.\n- Lene gav mig håb, og snakken og samværet med de andre, har fået mig op igen. Det betyder en kæmpe forskel, at man kan mærke de andre bliver glade, når man kommer.\nPS! Normalt er det en integreret del af tilbuddet om kræftrehabilitering, at der jævnligt kommer en beskæftigelsesrådgiver fra jobcentret og træner med. Så kan man få stillet de spørgsmål, der fylder og få forventningsafstemt under uformelle forhold, fortæller Lene Hendze Pedersen. Den del har man desværre måttet sortere fra for at passe på deltagerne i forhold til at begrænse smittekilder af Covid-19.\nArtiklen er bragt i et samarbejde med Jobcenter Assens og Lokalavisen\nGuldholdet fra Tommerup: U15-spillerne hev dansk mesterskab hjem\nGrete blev kendt for sine lækre kager: Nu fylder hun 70 år\nFuld fokus på Filorga: Nethe er klar til sin fagprøve


FAKTA: Tidsubegrænset forbud mod opholde sig nær børn - Avisen.dk\nFAKTA: Tidsubegrænset forbud mod opholde sig nær børn\nPLUS Udspil over for personer dømt for seksuelle overgreb (Foto: Linda Kastrup/Ritzau Scanpix)\nRegeringen vil ændre reglerne for personer, der er dømt for overgreb mod børn. I alt syv initiativer.\n12. december 2018 08:01\nJustitsminister Søren Pape Poulsen (K) vil stramme reglerne for personer, der er dømt for at begå overgreb mod børn. Han foreslår blandt andet, at dømte skal have forbud mod at få besøg af børn og mod at tage kontakt til børn. Læs her mere om de syv initiativer:\n* Forbud mod at opholde sig sammen med børn:\nI dag: kan retten give et forbud, hvis det må antages, at der er nærliggende fare for, at den dømte vil begå en ny lignende forbrydelse.\nFremover: Retten kan give et forbud, hvis det vurderes, at der er fare for, at den dømte vil begå ny lignende forbrydelse. Altså ikke kun en nærliggende fare.\n* Forbud om at være sammen med børn uden tidsbegrænsning:\nI dag: Forbud gives for en periode fra 1 til 5 år regnet fra endelig dom eller uden tidsbegrænsning.\nFremover: Et forbud skal gives med prædikatet "indtil videre". Det vil sige uden tidsbegrænsning. Retten skal dog efter en konkret vurdering have mulighed for at beslutte at tidsbegrænse forbuddet i 1 til 5 år.\n* Forbud om at være sammen med børn udvides:\nI dag: Den dømte kan få forbud mod at opholde sig eller færdes i et nærmere afgrænset område i nærheden af gerningsstedet.\nFremover: Opholdsforbuddet udvides, så det også kan omfatte andre områder. For eksempel vil en person, der er dømt for blufærdighedskrænkelse i en svømmehal, få et forbud mod at opholde sig i samtlige svømmehaller i samme eller andre kommuner.\n* Hårdere straf, hvis forbud overtrædes:\nI dag: Der kan gives op til fire måneders fængsel, hvis dømte overskrider et forbud mod at kontakte eller opholde sig sammen med børn.\nFremover: Strafferammen hæves til fængsel indtil 2 år.\n* Mere behandling i fængslerne:\nI dag: Det kan være svært at få indsatte, der nægter at have begået overgreb, til at deltage i et behandlingsforløb.\nFremover: En intensivering af motivationsarbejdet over for dømte, der nægter behandling.\nI dag: Kriminalforsorgen orienterer politiet, når dømte prøveløslades.\nFremover: Politiet skal orienteres, uanset om der er tale om prøveløsladelse eller løsladelse efter afsoning af hele den idømte straf.\n* Styrket tilsyn:\nPolitiet kan komme på uanmeldte besøg hos tidligere dømte, der har fået et forbud. Formålet er at kontrollere, at forbuddet overholdes.


© Bigstock Klimavagthund: Ikke et eneste G20 land er på kurs til at overholde Paris-aftalen\nIntet lige nu tyder på, at vi vil komme til at overholde målsætningen i Paris-aftalen om at holde temperaturstigningerne på 1,5 grader\nDet konkluderer klimavagthunden Climate Action Tracker, som har gransket klimahandlingsplaner fra 36 lande samt EU med sine 27 medlemsnationer.\nOg bundlinjen er klar: Ingen af G20-landene har opdateret deres strategi på en måde, som vil kunne sikre temperaturstigninger på et niveau, der holder sig nogenlunde trygt under punktet, som forskerne mener er det kritiske niveau, der vil få uoverskuelige følger for økosystemer og vejr.\nDer er faktisk stort set intet sket siden april, hvor den amerikanske præsident Joe Biden holdt et klimatopmøde, hvor blandt andet den danske statsminister, Mette Frederiksen (S), holdt tale.\n»Siden dengang har der været lille eller ingen udvikling. Man skulle tro, at de havde rigtig god tid, når det modsatte faktisk er tilfældet,« lyder det i en pressemeddelelse fra klimavagthunden.\nStore lande er langt bagefter\nDanmark er ikke med i de lande, analysen kigger på selvstændigt. I stedet er vi med via den overordnede placering af EU, som lander i den midterste kategori “mangelfuld”, når strategierne analyseres.\nHer finder man også lande som USA og Japan, imens for eksempel Kina og Brasilien findes i kategorien “stærkt mangelfuld”, og Rusland og Saudi Arabien er kritisk mangelfulde.\nFlere udviklingslande samt Storbritannien er til gengæld tættere på at opfylde målene end EU.\nAnalysen kommer under to måneder før COP26-klimatopmødet, som skal afholdes i Glasgow.\nParis-aftalens underskrivere skulle fremsende deres opdaterede forpligtelser 31. juli i år, men 70 lande overholdt ikke deadlinen, skriver CNN. Flere lande, der gjorde, afleverede samme målsætninger som i 2015.\nskriver CNN News Related


Sandheden bag Dustin Diamonds hospitalisering - Danish.news24viral\nHome News Sandheden bag Dustin Diamonds hospitalisering\nSandheden bag Dustin Diamonds hospitalisering\nSkuespilleren Dustin Diamond, som er bedst kendt for at spille karakteren Samuel « Screech » tænder Gemt af klokken, er blevet indlagt på hospitalet, ifølge Ugentlig underholdning. Skuespillerens repræsentanter fortalte afsætningsstedet, at Diamond blev indlagt på et « uoplyst hospital i Florida » i weekenden den 9. januar 2021.\nMens hans team ikke gav en specifik grund til hans indlæggelse, bekræftede hans udseende manager, at han var på hospitalet « men vi kan ikke kommentere, at det er kræft eller ikke … som vi ikke ved. » Hans reps fortalte EW: « Det er seriøst, men vi ved ikke, hvor alvorligt endnu. » Alligevel ser det ud til, at de forbliver håbefulde og afslører, at Diamond « sandsynligvis vil gå hjem efter behandlinger. Vi vil bare have, at han snart bliver frisk. »\nFør sin indlæggelse lavede Diamond overskrifter for sine udnyttelser uden for kameraet i stedet for hans skuespil. I et 2020-interview med TMZ, han var vokal over sin utilfredshed med at blive udeladt af Gemt af klokken genstart. « Screech skulle beskæftige sig med forældreskab og beskæftige sig med sine børn og finde ud af, at … måske var han ikke en tønde fuld af roser at tackle ved at vokse op, » fortalte han afsætningsstedet.\nDustin Diamonds fans reagerer på hans indlæggelse på Twitter\nMed nyhederne fra januar 2021 om, at Dustin Diamond er blevet indlagt, fans af Gemt af klokken stjerne straks tog til sociale medier for at udtrykke både deres bekymring og ønsker til skuespilleren.\n« Min favorit tv-show fra barndommen … Bønner til Screech! » en bruger skrev. « Hørte lige nyhederne vedrørende en af mine yndlingsskuespillere, der spiller Screechs rolle, min styrke og bønner til ham og hans familie føler sig bedre #DustinDiamond #SchreechPowers [sic] #SavedByTheBell, » delt en anden fan, inklusive en GIF af Diamond i karakter som Screech, sammen med hans SBTB co-star, Lark Voorhies (som hendes karakter Lisa).\nEn anden bruger tweetede en anden af Diamond’s SBTB co-stjerner direkte. « Hørte du, at Dustin-diamanten blev indlagt på grund af kræft, der sendte mine bønner til ham og hans familie, hvis dette er sandt, » sagde de svarede til en af Mario Lopez’s tweets. Yderligere fans citat-tweeted nyhederne med et trist ansigt eller fortalte Diamond til « Bliv frisk snart. » Vi håber bestemt, at han gør det!


Apartamentos Sa Cala i Menorca til Bedste Pris-garanti | Agoda.com\nVia lactea, Ciutadella de Menorca, Menorca, Spanien, 07760 - Se på kort\nVil du vide mere om Apartamentos Sa Cala?\nLejlighed med 1 soveværelse og havudsigt (3 voksne og 2 børn) (One-Bedroom Apartment with Sea View (3 Adults + 2 Children))\nNabolag Ciutadella de Menorca Alaior Mahon Mahon Mahon Ciutadella de Menorca\nMere om Apartamentos Sa Cala\nFor rejsende der gerne vil opleve synet og lyden af Menorca, så er Apartamentos Sa Cala det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Apartamentos Sa Cala sikrer den utrolige service og de fremragende faciliteter dig et ophold du ikke vil glemme. Gæsterne på dette hotel har glæde af trådløst internet i fællesområder, parkering, familieværelse, rundvisning, kaffebutik på stedet.\nSom en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda fladskærms-TV, trådløst internet (medfølger), altan/terrasse, ventilator, tekøkken, der vil glæde selv den mest kvalitetsbevidste gæst. Uanset om du er fitnessentusiast eller blot ønsker at slappe af efter en lang dag, har du mulighed for at nyde fritidsfaciliteter i topklasse, som udendørs pool, massage, legeplads, børnepool, pool/billard. Apartamentos Sa Cala er det eneste sted, du behøver, når du søger kvalitetsindkvartering i Menorca.\nReceptionen er åben til: 03:00PM\nMenorca Servicerede lejligheder\nRabat på Apartamentos Sa Cala


Parter i fælles front for en bedre læreruddannelse: Ønsker mere praktik, undervisning og penge\n25.11.2021 kl. 12.42\nUddannelses- og forskningsminister Jesper Petersen har netop modtaget anbefalinger til en forbedring af læreruddannelsen.\nUdviklingsgruppen, der står bag anbefalingerne, består af repræsentanter fra Danmarks Lærerforening, Lærerstuderendes Landskreds, KL og Danske Professionshøjskoler.\nDet var Jesper Petersens forgænger, Ane Halsboe-Jørgensen (S), der sidste efterår nedsatte en udviklingsgruppe, der skulle komme med anbefalinger.\nParterne, der kalder sig ”Sammen om læreruddannelsen” er enige om, at for at få en mere ambitiøs og krævende læreruddannelse, er der behov for mere og bedre undervisning samt en bedre praktik, der styrker sammenhængen mellem læreruddannelsen og folkeskolen. Anbefalingerne kræver en betydelig investering.\nLÆS OGSÅ Kronprinsessen indvier Danmarks første internationale folkeskole\nGordon Ørskov Madsen, formand for Danmarks Lærerforening, er glad for, at det er en stærk alliance, der står sammen om læreruddannelsen.\n– Læreruddannelsen skal forberede morgendagens lærere til den vigtige opgave med at levere god og motiverende undervisning i folkeskolerne. Det er vigtigt, at de lærerstuderende ikke bare får mere praktik – men bedre praktik. Samtidig anbefaler vi, at der etableres uddannelsesskoler, hvor en del af lærerne både underviser på deres folkeskole og samtidig underviser på læreruddannelsen. På den måde sikrer vi en stærk kobling mellem teori og praksis løbende gennem hele studieforløbet. Det kræver helt nødvendige investeringer i fremtidens lærere, siger han.\nCaroline Holdflod Nørgaard, forperson for Lærerstuderendes Landskreds, mener anbefalingerne imødegår de studerende bekymringer.\n– Når jeg taler med mine medstuderende i dag, så er de fleste bekymrede for om læreruddannelsen klæder os godt nok på til det store ansvar, der følger med, når man bliver en del af lærergerningen. Derfor er jeg på vegne af de lærerstuderende meget glad for, at vi nu afleverer de mange, gode anbefalinger, der skal klæde lærerstuderende bedre på til et langt arbejdsliv som lærer og undgå ansvarschokket. Vi har brug for flere timer på læreruddannelsen, mere og bedre praktik og et større fokus på udviklingen af vores lærerfaglige identitet, siger hun.\nThomas Gyldal Petersen (S), Herlevs borgmester og formand for KL’s Børne- og Undervisningsudvalg, understreger, at en realisering af anbefaling kan løfte den fælles folkeskole, men at det også kræver ressourcer.\n– Det er stærkt, at vi parter står bag et samlet bud på en nytænkt og bedre læreruddannelse, der i højere grad ruster de studerende til det vigtige job som lærer i vores alle sammens folkeskole. Og vi håber derfor, at de politiske partier vil lytte til vores anbefalinger. At få en bedre uddannelse kræver meget af både professionshøjskoler, kommuner, de studerende selv og landets folkeskoler. Som meduddanner er vi i kommunerne klar til at løfte den opgave og samarbejde med professionshøjskolerne om at styrke de studerendes praktikforløb og sammenhængen mellem det, der sker på uddannelsen og den udvikling, der sker i folkeskolen. Men det kræver også, at der følger ressourcer med til de ekstra opgaver, som vi anbefaler, at kommuner og skoler skal påtage sig for at skabe den bedst mulige læreruddannelse, siger Thomas Gyldal Petersen.\nIfølge Camilla Wang, næstformand for Danske Professionshøjskoler, er der lagt op til en nytænkning af uddannelsen.\n– Det er afgørende, at vi har en god folkeskole, hvor danske børn trives og lærer det, de skal. Det forudsætter en stærk og ambitiøs læreruddannelse, hvor de studerende skal stå på tæer og blive klar til den store opgave, det er at tage ansvar for danske børn og unges trivsel og læring. I udviklingsgruppen har vi en række forslag klar, som virkelig nytænker læreruddannelsen, siger hun.\nUddannelses- og Forskningsminister Jesper Petersen (S) ser frem til at tage udviklingsgruppens anbefalinger med det videre arbejde med en ny læreruddannelse. Regeringen vil søge at indgå aftale om en styrket læreruddannelse i 2022.\n– Der er mange interessante perspektiver i forslagene. Det gælder blandt andet udviklingsgruppens anbefaling om mere praktik og en tættere kobling mellem undervisning og praksis, men også idéen om færre mål og friere lokale rammer. Nu dykker vi ned i anbefalingerne, ligesom vi skal have drøftet finansiering i de tilfælde, hvor forslagene vil kræve det. Under alle omstændigheder har vi nu et rigtig godt grundlag for at diskutere politisk, hvordan fremtidens læreruddannelse konkret skal se ud. Det er et vigtigt skridt i vores fælles ambition om endnu bedre uddannede lærere i skoleklasserne i hele Danmark, siger uddannelses- og forskningsminister Jesper Petersen. tkn@kl.dk\n- Læreruddannelsen skal være mere ambitiøs og intensiv med flere timer, krævende og professionsrettede prøver og mødepligt på 1. år. Der skal stilles flere krav til de studerende både individuelt og i forpligtende fællesskaber, som vil øge motivationen og studieintensiteten.\n- De studerende skal klædes bedre på til at træde ud i virkeligheden i folkeskolen med bedre sammenhæng mellem teori og praksis. Derfor skal praktik erstattes af integrerede skoleforløb, som skal være en del af hele læreruddannelsen, og der skal være mere øvelsesbaseret undervisning, hvor de studerende får feedback på både det faglige og relationelle arbejde med børnene.\n- Der skal være mere fokus på lærernes mange roller. Blandt andet bør den professionelle autoritet, og dannelse gennemsyre hele læreruddannelsen og vil også tage udgangspunkt i aktuelle temaer, der afspejler det danske samfund. Den nyuddannede lærer bliver bedre klædt på til jobbet og ansvaret, der følger med.\n- I en ny læreruddannelse skal der være en tydelig progression og mere sammenhæng mellem fagene. Vi går fra modulstruktur til semesterstruktur, hvor fag og hold kobles sammen gennem hele uddannelsen. Den studerende vil opleve en uddannelse, der hænger sammen, og hvor de kan se en udvikling.\n- Der skal være færre mål og friere rammer for lokalt engagement og udvikling af forskellige profiler på professionshøjskolerne, men med fast struktur for fx rækkefølge af fag.\nUddannelse, Skoler, Børn og unge, Undervisning, Økonomisk Perspektiv\nSvar på dette indlæg: Parter i fælles front for en bedre læreruddannelse ønsker mere praktik, undervisning og penge Felter med * skal udfyldes


Gipssliber 225 Mm Med 8 Stk Papir 1220 W /\nHjem / Shop / Shop / Elværktøj / Giraf og gipsslibere / Gipssliber 225 mm med 8 stk papir 1220 W\nVores gipssliber er ideel til slibning af vægge, lofter, gipsplader, træ og klargøring af overflader til maling. Slibemaskine er designet til større områder, som ville være tidskrævende og vanskelige at slibes ved hjælp af en traditionel slibemaskiner. Den bløde startfunktion vil undgå mærker, når du begynder at slibe. Gipssliberen har hastighedskontrol. Det er ikke nødvendigt at bruge en støvsuger Den store slange, selvsuge funktionen og støvposen minimerer oprydningen bagefter og skaber et støvfrit arbejdsmiljø. Leveres med 8 slibeskiver.\nGipssliber 225 mm med 8 stk papir 1220 W antal\nVarenummer (SKU): POWX0478 Kategori: Giraf og gipsslibere Tags: Gipssliber, Girafsliber, sliber\nSlange Ø 32mm\nKombi girafsliber med 12 stk papir 710 W antal\n1.704,00 DKK Tilføj til kurv


Eltavle og Styretavler til Boligen og Virksomheder\nPå vores eltavle værksted laver vi både styretavler, fordelingstavler samt boligtavler af forskellig art. Er du privatkunde og mangler en ny eltavle? Eller erhvervsdrivende med et ønske om en opdateret styretavle til dit maskin- eller produktionsanlæg? Så kan vi hjælpe dig med den helt rette løsning. Vi laver eltavler til både egne projekter og bestillingstavler til andre el virksomheder mm.\nMed mange års erfaringen indenfor automation kan vi hjælpe dig igennem hele processen fra start til slut. Vi er altid opdateret på de nyeste regelsæt, så de sidste nye sikkerhedsregler bliver overholdt.\nVi er bl.a. meget opmærksomme på behovet for transientbeskyttelse – og foretager altid en grundig vurdering af, om det er nødvendigt i den givne situation. Vi monterer transientbeskyttelse i alle typer tavler. Det er vigtigt at kende forholdene på opsættelsesstedet for at kunne montere den rigtige transientbeskyttelses. Derfor har vi et stort udvalg af forskellige enheder, hvad enten det er til bolig-, industri- eller styretavler.\nEr du på udkig efter en ny og mere tidssvarende eltavle til boligen? Eller skal du blot have udskiftet komponenter i din eksisterende boligtavle?\nVi bygger og hjælper med boligtavler af enhver form. Om det er en ganske almindelig eltavle til boligen eller en lidt større tavle med f.eks. indbygget IHC.\nVi leverer den nødvendige opmærkning samt tavletest. Når en boligtavle er opsat, fortages målinger på jording, kortslutnings niveau og overgangsmodstand. Dette gøres for at sikre, at alle fejlstrømsafbrydere og sikringsafbrydere har den rigtige funktion.\nVi konstruerer fordelingstavler i alle størrelser. Om det er til landbrug, boligkomplekser eller industrien. I samarbejde med dig finder vi den bedste løsning, så der er plads og mulighed for udvidelse af installationen på et senere tidspunkt. Ved store fordelingstavler er der mulighed for sammenbygning af sektioner på opsættelsesstedet.\nDu får en effektiv strømdistribution og vi sørger for, at de nyeste regler og kortslutningsniveauer overholdes.\nVi monterer diverse målertyper – direkte måling, måling med strømtransformere eller bi-målere. Alle sammen godkendte målefelter, så energiselskabet kan montere deres elmåler.\n“Jeg gør altid mit bedste for at gøre vores kunder tilfredse.”\nHjælp til eltavler?\nLad Rene rådgive dig.\nHjælp til din eltavle?\nVi laver styretavler til ethvert formål – herunder:\nVi bruger gængse komponenter, så der er mulighed for hurtig udskiftning. Alle styretavler bliver slavisk testet for at sikre en 100% fejlfri eltavle ved levering.\nVi bygger tavlerne på vores tavleværksted i Horsens, og der leveres altid et opdateret tegningssæt og komponentlister med styretavlen, så du har det fulde overblik.\nMed et stort fokus på EMC (elektrisk støj) – både for interne og eksterne komponenter, sikrer vi dig en større driftsikkerhed. Vi bruger altid terminalrør på vores ledninger i styretavlen for at undgå løse/synlige kobbertråde, som kan forårsage kortslutning eller fejlfunktion.\nVi hjælper dig gerne med dine eltavle behov, eksempelvis hvis du har behov for en ny eltavle, det er værd at bemærke, at vi hjælper både private og erhverv.\nVS Automatic har over 20 års erfaring med eltavler, derfor består vores værksted kun af autoriserede elektrikere som har fokus på dig og dine behov.\nDet tager blot to minutter at reservere en tid online, så kommer en af vores dygtige eksperter direkte ud til din adresse.\nOfte stillede spørgsmål og svar om ELTAVLER\n✅ Hvad er en eltavle?\nEn eltavle er hele hjernen bag fordelingen af strømmen i din bolig eller virksomhed. Eltavlen er den tavle, der modtager strømmen fra elnettet, som herefter fordeles rundt i ejendommen.\nEltavlen er med til at sikrer dine installationer og slå fra ved fejlstrøm. Har du de rette komponenter i din eltavle, sørger den for, at du undgår stød, og dine installationer ikke bliver overbelastet eller ødelagt ved overspænding.\nDer findes forskellige typer af eltavler – herunder boligtavle, fordelingstavle og styretavle, alt efter, om din eltavle skal bruges i privaten eller i industrien.\n✅ Hvad koster en ny eltavle?\nPrisen på en eltavle afhænger af flere ting, da der er forskel på størrelsen og typen af tavlen.\nFordelingstavler og styretavler skræddersyes efter hver enkelt kundes ønske, og prisen fastsættes derefter.\nHar du brug for en eltavle til din private bolig, afhænger prisen også af størrelsen samt de valgte komponenter i tavlen. En boligtavle koster ca. et sted mellem 4.000 – 12.000 kr.\n✅ Hvad er der af regler for eltavler?\nHvad er der af regler for eltavler?\nDer gælder forskellige regler for eltavler – både til private og erhverv. Hos VS Automatic er vi opdateret på de nyeste krav, så sikkerheden er i orden.\nNogle af de gængse regler i forhold til eltavleinstallationer er tilgængelighed og krav til plads foran tavlen.\nEn eltavle skal være let tilgængelig for brugeren. Det er lovligt at tavlen er gemt væk bag en skabslåge, hvis der er nem og ubesværet adgang til tavlen. Dette for, at det er nemt at tilgå tavlen og skifte sikringer.\nLigeledes er der et pladskrav, som gælder for tavler, der er installeret efter d. 1. juli 2019 (installationsbekendtgørelsen). Reglen for pladsen omkring tavlen er et reelt krav, hvis højden eller bredden på din eltavle overstiger 1 meter. Er tavlen mindre end 1 meter, er det en opfordring fra Sikkerhedsstyrelsens side.\nKravet lyder, at der skal være 1 m friplads foran tavlen i hele tavlens bredde og fra gulv til dens overkant, dog mindst 2 meter over gulv. Du finder Sikkerhedsstyrelsens anbefalinger her.


Samtale om dystopiske værker - sn.dk - Forsiden - Storkøbenhavn - Sydkysten\nVærket 'The Hermit' af Astrid Myntekær kan opleves på Arkens sommerudstilling 'Kære planet.' Foto: Torben Petersen\nFoto: Torben Petersen Fotografi\nArtiklen: Samtale om dystopiske værker\nSamtale om dystopiske værker\nSydkysten - 13. august 2018 kl. 11:28\nDe to billedkunstnere Astrid Myntekær og Amalie Smith står bag Arkens sommerudstilling 'Kære planet' med henholdsvis et skulpturværk og et lydværk, der tematiserer dystopiske fremtidsscenarier og en verden i forandring.\nNu har du mulighed for at høre de to kunstnere tale om deres tanker bag værkerne. Det sker på Arken onsdag den 15. august kl. 17.30. Samtalen kommer til at handle om kunstnernes proces med at skabe de stedsspecifikke værker til Arkens landskab og sci-fi genren som mulighedsrum i en klimakritisk tid.\nMuseumsinspektør Dea Antonsen er moderator. Arrangementet er gratis for gæster med entré til museet, men tilmelding er nødvendig og skal ske til: planet1508@arken.dk. Samtalen afsluttes med en tur ud i landskabet omkring museet for at opleve de to værker.\n9. Fik hævet på Visa-kortet\n20:37 City slider Newport op og booker FA Cup-kvartfinale


Danoffice IT | Læs vores generelle Salgs- og leveringsbetingelser her\nNærværende salgs- og leveringsbetingelser skal være gældende for alle produkter og tjenester købt hos Danoffice IT, medmindre andet specifikt aftales skriftligt.\nMedmindre andet specifikt aftales skriftligt, er alle priser faste og inkluderer hverken told eller moms.\nMedmindre andet bekræftes af Danoffice IT, skal alle priser være gældende i tredive (30) dage fra tilbuddets afgivelse.\nBetaling skal foretages til Danoffice IT i overensstemmelse med de aftalte vilkår. I tilfælde af forsinket betaling, er Danoffice IT berettiget til at opkræve 2% rente pr. måned af alle forfaldne beløb.\nBetaling kan kun foretages i den valuta, der fremgår af fakturaen.\nDen fulde ejendomsret til produkterne forbliver hos Danoffice IT indtil det tidspunkt, hvor fuld betaling er modtaget.\nIncoterms 2020 er gældende i forhold til leveringssted og leveringsomkostninger samt risikoen for transporten og ejendomsretten til produkterne.\nDanoffice IT vil gøre sit bedste for at overholde det anslåede leveringstidspunkt, men kan ikke holdes ansvarlig for forsinkelser, vi ikke har kontrol over. Alle ordrer modtages med forbehold for force majeure som f.eks. strejke, lockout, krig, uroligheder, brand, import- eller eksportforbud, transportproblemer, generel mangel på varer eller andre forhold uden for vores kontrol, herunder forsinkede eller defekte leveringer fra vores leverandører som konsekvens af de ovenfor nævnte forhold.\n5. Overholdelse af eksportkrav\nDanoffice IT er en etisk virksomhed, der har forpligtet sig til at overholde alle eksportreguleringsbestemmelser udstedt af EU, USA og andre lande. Danoffice IT´s teknologi, produkter og tjenester kan være underlagt eksportregulering med henvisning til dobbeltanvendelsesbestemmelser og salg og/eller eksport kan derfor være underlagt eksportrestriktioner og licenskrav. Den angivne leveringsdato kan blive forsinket afhængigt af sagsbehandlingstiden hos de relevante myndigheder. Danoffice IT påtager sig intet ansvar for forsinkelser som følge af sådanne licenskrav.\n6. Undersøgelse og reklamation\nUndersøg produkterne straks efter modtagelse. I tilfælde af, at undersøgelsen viser en skade eller en mangel, laves en bemærkning herom på følgesedlen/fragtbrevet med angivelse af skadens eller tabets årsag og beskaffenhed.\nDenne bemærkning skal følges op med en skriftlig reklamation over for Danoffice IT inden 3 dage efter leveringstidspunktet.\nI tilfælde af fejl eller mangler ved produktet/erne, skal der inden for 14 dage fremsendes en skriftlig erklæring til Danoffice IT, som tydeligt beskriver, hvorledes produkterne ikke overholder specifikationerne. Hvis Danoffice IT ikke modtager en skriftlig erklæring inden for den fastsatte periode, har køber uigenkaldeligt accepteret produkterne.\nHvis der er produkter, som ikke overholder specifikationerne, kan Danoffice IT vælge at reparere eller erstatte dem.\nEfter afgivelse af en skriftlig købsordre og modtagelse af ordrebekræftelse, er det ikke muligt at annullere en ordre.\nAlle produkter leveres i overensstemmelse med tredjepartsleverandørers ophavsret og alle andre immaterielle rettigheder. Danoffice IT kan ikke holdes ansvarlig for købers overtrædelse af disse rettigheder.\nI det omfang Danoffice IT er erstatningsansvarlig over for køber, er Danoffice IT´s erstatningsansvar begrænset til den samlede fakturerede pris for de omhandlede ydelser.\nDanoffice IT´s eventuelle erstatningsansvar over for køber er begrænset til direkte tab. Danoffice IT vil under ingen omstændigheder påtage sig ansvar for hændelige, afledte eller andre indirekte tab, herunder nedetid eller tab af indtjening.\nDanoffice IT kan ikke holdes ansvarlig for manglende ydeevne på grund af uforudsete omstændigheder eller årsager, der ligger uden for Danoffice IT´s rimelige kontrol, såsom - men ikke begrænset til - brand, oversvømmelse, krig, oprør, embargo, indblanding fra civile eller militære myndigheder, uheld, strejker, mangel på transportfaciliteter, brændstof, energi, arbejdskraft eller råvarer.\nEnhver tvist, der opstår som følge af handlen, skal afgøres ved Sø- og Handelsretten i København.\nMedmindre andet fremgår, sælges produkterne med producents garanti.


Fodboldrejser / Carabao Cup\nLigacuppen i England hedder Football League Cup og fra 2017 har navnet været ”Carabao Cup”. Det er en populær fodboldturnering i England, der arrangeres af organisationen, The Football League. Turneringen består af intet mindre end 92 hold fra både The Football League og Premier League, hvor vinderen kvalificerer sig til EUFA Europa League.\nI Carabao Cup’en kan du møde stjerner fra holdene Arsenal, Chelsea, Liverpool, Manchester U, Tottenham med flere. Fodboldrejserene til England og Wales kan både arrangeres individuelt eller i grupper med fly, hotel og billetter til kampen.\nBook din fodboldrejse hos LA Travel og få den perfekte rejse til Carabao Cup.


Der indgår mange forskellige elementer i opgaven med at foretage et driftsorienteret tilsyn med sociale tilbud. Socialtilsynet skal blandt andet indhente oplysninger, vurdere kvalitet og træffe en afgørelse.\nSocialtilsynet skal vurdere, om tilbuddet fortsat opfylder de faglige, økonomiske og organisatoriske betingelser for godkendelse, jf. lov om socialtilsyn. Det er socialtilsynet, der efter en konkret vurdering afgøre, hvilke yderligere oplysninger der skal indhentes for at kunne træffe en afgørelse.\nSociale tilbud, der er godkendt efter lov om socialtilsyn, skal, jf. lov om socialtilsyn om tilbuddenes oplysningspligt, efter anmodning give tilsynet de oplysninger, som er nødvendige for, at det driftsorienterede tilsyn kan gennemføres.\nOplysningsskemaet udfyldes for ud for tilsynbesøget og sendes til socialtilsynet.\nOplysningskemaet finder I under overskriften Selvbetjening.\nAflægge anmeldte og uanmeldte tilsynbesøg\nSocialtilsynet indhenter oplysninger om tilbuddets daglige drift og godkender budgettet\nEn del af de relevante oplysninger indhentes fra tilbuddet ved hjælp af et oplysningskema, som tilbuddet udfylder og indsender til socialtilsynet. Oplysningerne kan fx. bruges i forberedelsen af et forestående anmeldt tilsynsbesøg og i samtaler med ledelse, ansatte og borgere med flere.\nVed det driftsorienterede tilsyn bedømmer socialtilsynet tilbuddets opfyldelse af kvalitetmodellens indikatorer og kriterier.\nLæs om Økonomi og organisering\nOplysningsskema - sociale tilbud\nHer kan du se kvalitetsmodellens indikatorer og kriterier


Cruise og Holmes skal skilles!\n22:18 - 29. jun 2012\nDet skulle efter sigende have kommet som et chok for Tom Cruise, at hans ægteskab ligger i ruiner.\nEt af Hollywoods mest kendte par går hvert til sit – og det bliver ikke kønt.\nKatie Holmes har ifølge hjemmesiden TMZ.com anmodet om skilsmisse fra Tom Cruise efter 5 års ægteskab. En anmodning, der efter sigende har chokeret Tom Cruise.\nDet kommer som udgangspunkt dog ikke til at koste Cruise en formue, da parret efter sigende har en såkaldt prenup, så deres kombinerede formuer ikke deles ligeligt, men så pengene går til den person, der har tjent dem.\nTil gengæld risikerer action-stjernen at miste noget, der formentlig betyder endnu mere end de mange millioner dollars. Katie Holmes har nemlig søgt om at få forældremyndigheden over deres 6-årige datter, Suri.\n- Katies primære prioritet forbliver, som det altid har været, hendes datters bedste interesse, siger Holmes’ advokat Jonathan Wolfe.\nOg den interesse er altså ifølge moderen at tage forældremyndigheden fra Tom Cruise.\nTom Cruise kan uanset problemer i privatlivet ses i de danske biografer fra 2. august i musicalfilmen Rock of Ages. Se en trailer til filmen her.


Madhouse | One Direction - No, it wasn't mine - Movellas\n15. No, it wasn't mine\nJeg gik alene på de tyste gange, med kursen mod mit værelse, hvor jeg vidste, Niall ventede på mig. Jeg vidste, at han ikke ville synes om, hvad jeg havde at fortælle ham, for det gjorde jeg heller ikke selv. Jeg havde brugt et stykke tid på at sidde og samle mig udenfor i gården, efter Heather var gået, så mit tøj og hår var helt fugtigt og koldt.\nHeather havde blankt afvist mig, da jeg intet havde på Charlie. Jeg knyttede vredt næverne, så mine negle borede sig ind håndfladerne. Charlie var lusket og klog nok til at have flyttet sit stoflager, efter han havde vist mig det.\nJeg burde måske også have vidst bedre. Selvfølgelig ville han flytte det. Måske havde han ligefrem regnet med, at jeg ville forsøge at finde det igen. Jeg mistænkte ham også for at have limet flisen fast på springvandet igen, for løs havde den i været fald ikke været.\nI det samme drejede jeg om et hjørne og stødte hårdt ind i en mørkhåret skikkelse. Det var Charlie, og han så bestemt ikke glad ud.\nHan stoppede op og kiggede på mig med vrede i øjnene. ”Hvad fanden har du gjort?” råbte han af mig.\nJeg stirrede tilbage. ”Hvad mener du?”\n”Spil ikke dum – jeg ved, at du sladrede om mig!”\n”Du behøver slet ikke blive sur,” svarede jeg højlydt tilbage. ”Hun troede ikke på mig!”\n”Men du fortalte hende, at det var mig. Det er fucking ikke i orden!” Hans åndedræt var hektisk, og hans bryst hævede sig hurtigt. Han var virkelig sur.\nHan trådte truende et skridt tættere på mig, så han stod helt op i mit ansigt og havde for længst overskredet den personlige grænse. Hans fingre dirrede voldsomt, som om meget få marginaler afholdt ham fra at slå mig. Han løftede endda hånden, men lod den blive hængende i luften. Jeg kiggede nervøst på den og begyndte langsomt at gå baglæns, skridt for skridt.\n”Jeg går nu,” mumlede jeg og skulle til at vende mig om for at gå helt.\n”Du skal få betalt for det her, Kimberly Faraday. Jeg sværger, at du ikke vil glemme det her!”\nEn sidste gang mødte jeg hans øjne, som slog gnister af vrede.\nJeg holdt vejret og satte i løb ned af gangen.\nNiall, som havde siddet og ventet på sengen, rejste sig hurtigt op, da jeg lettere forpustet skubbede døren op til mit værelse.\n”Det tog lang tid,” lagde han ud. ”Hvordan gik det?”\n”Det gik ikke, Niall. Hun troede ikke på mig, og nu har jeg fået Charlie på nakken. På en eller anden måde vidste han, at jeg sladrede om ham. Han stoppede mig på gangen og …” Jeg tøvede og mødte flygtigt Nialls blå øjne. ”Han var skræmmende,” mumlede jeg til sidst.\nNiall stod lidt og vred sine hænder, men så lod han sig falde ned på sengen igen og satte sig op af væggen. Han spredte let benene og rakte armene ud. ”Kom lige,” bad han, ”vil du ikke nok?”\nJeg betragtede ham kort og overvejede, om jeg havde lyst. Selvfølgelig havde jeg det. Hans udbrud lige før, havde gjort mig en smule nedtrykt, og nu trængte jeg bare til at være tæt på ham og vide, at det ikke ville ske igen. Jeg savnede hans varme.\nDet sitrede let i mine fingre, da jeg kravlede hen over sengen til ham og forsigtigt satte mig mellem hans ben med ryggen til ham. Langsomt, som om han ville give mig lov til at skubbe ham væk, hvis det blev for meget, lod han sine arme lægge sig rundt om mig. Jeg lænede mig let tilbage og slappede af i kroppen. I øret kunne jeg høre Nialls tunge vejrtrækning, men ellers var der helt stille i værelset. Det var perfekt.\n”Hvad skal der så ske nu?” spurgte Niall så med en lav og hæs stemme.\nJeg sad der bare lidt og lukke øjnene, mens jeg mærkede hans brystkasse hæve og sænke sig i takt med hans vejrtrækning.\n”De vil holde øje med mig,” mumlede jeg tilbage. ”De tror, jeg har været på stoffer i flere måneder.”\nNiall sagde ikke mere. Langsomt tog stilheden over, og ingen af os forsøgte at forhindre den i det. Jeg kiggede ned og fik øje på Nialls hænder, der lå hen over min mave. Lige så langsomt var han gledet en smule ned fra væggen, så vi halvvejs lå ned i sengen.\nIngen af os havde tænkt på at tænde lyset, og da det var ved at være hen på eftermiddagen, var der halvmørkt i rummet. Jeg lod let mine fingre køre hen over hans håndryg, men begyndte så derefter i stedet at pille let ved dem. Jeg flettede dem sammen, bøjede dem frem og tilbage og krydsede dem på alle mulige måder. Det eneste der fortalte mig, at Niall stadig var i live, var hans vejrtrækning. Den virkede næsten hypnotiserende, og helt automatisk faldt min egen ind i hans.\nSå bevægede han sig let under mig, og lidt efter begravede han sit ansigt i mit hår. ”Kimberly-” mumlede han, men idet samme bankede det på døren. Jeg nåede ikke at flytte mig fra Niall, før lyset ude fra gangen lyste værelset op og Heather trådte ind med et stramt og tilsnerpet ansigt.\nDa hun så vores omfavnelse, løftede hun øjenbrynene og dækkede hurtigt øjnene til. ”Åh,” udbrød hun og vendte sig væk. ”I må hellere se at komme ud derfra!”\nJeg rømmede mig hurtigt og sprang ud af sengen, dog slap jeg ikke Nialls hånd. Jeg trak ham hurtigt med forbi Heather og ud af døren. ”Hvad skal vi?” spurgte jeg køligt.\n”I skal såmænd ikke noget,” svarede Heather i samme tonefald. ”Men jeg har besluttet, at jeg hellere må gennemsøge dit værelse efter flere stoffer. Så hvis i lige vil blive herude et øjeblik.” Hun lukkede døren i efter sig og efterlod mig stående med halvåben mund.\n”Hallo!” råbte jeg og tog i håndtaget, men hun havde låst den indefra. ”Det kan du da ikke! Lås døren op!”\n”Kimberly,” sagde Niall bag mig, ”lad være. Du kan ikke gøre noget, og desuden finder hun ikke noget, gør hun?” Han søgte mine øjne for selv at få svar på sit spørgsmål.\n”Nej,” sagde jeg og rystede suplerende på hovedet. ”Jeg har intet at skjule.”\n”Godt. Så lad os bare vente, til vi kan komme ind igen.” En flygtig rødmen bredte sig over Nialls kinder, men jeg valgte at lade som om, jeg ikke så det. Den dreng var virkelig usikker.\nVi stod lidt i stilheden, og så gik døren endelig op. Jeg forventede at se Heathers kølige ansigt kort, hvorefter hun ville fortælle os, at vi kunne komme ind igen, men jeg blev overrasket. Hendes ansigt var langt fra køligt og neutralt, mere forfærdet. ”Hvad er der?” spurgte jeg hurtigt. ”Fandt du noget?”\n”Du må hellere komme med mig, Kimberly. Nu!”\nJeg vendte mig hurtigt mod Niall. ”Du kan vente her,” sagde jeg, men Heather afbrød mig.\n”Nej, ingen går ind på det værelse. Det er på tide, du tager hjem, Niall.”\nNiall kiggede forvirret på mig, men jeg rystede på hovedet. ”Det er okay, vi ses.” Jeg gav kort hans hånd et klem og lod ham gå. Flere gange kiggede han sig tilbage over skulderen, da han gik ned af den lange gang. Jeg mødte hans uforstående blik hver gang.\nHeather begyndte at gå den modsatte vej af Niall, og selvom jeg hellere ville blive stående og kigge efter ham, så fulgte jeg efter Heather i stedet. Hun gik med hurtige og faste skridt, men hun havde ikke lange ben, så jeg kunne sagtens følge med.\n”Hvor skal vi hen, Heather?”\nJeg pressede læberne sammen i bekymring. Jeg havde aldrig været på kontoret. Der var aldrig nogen, der fik besked på at gå med derind, så derfor gjorde det mig en smule nervøs. Hvad i al verden havde Heather fundet på mit værelse, som krævede et besøg på kontoret? Jeg vidste det ikke.\nDa Heather bankede på døren med sin buttede hånd, blev den åbnet med det samme. En mand, jeg genkendte som ejeren af The Blue House, åbnede døren og stak hovedet ud. ”Ja?” sagde han. ”Hvad kan jeg gøre for jer?”\n”Jeg er bange for, jeg har en alvorlig ting at fortælle dig,” svarede Heather klar og tydeligt. Manden, som bar store, runde briller, åbnede døren helt og lod os komme indenfor på sit kontor. Det var et lille, letmøbleret rum, hvor der lå papirer og bøger opslået over det hele. Her var meget rodet. Han lod sig falde ned i den store, sorte lænestol, der stod bag skrivebordet og kiggede på Heather op over brillekanten. ”Lad mig så høre.”\nHeather tog en dyb indånding og kastede sig ud i en længere forklaring. ”Som du nok ved, har Kimberly her tilstået at have gemt hårde stoffer i køkkenet, og på grund af det fik hun besked på at blive på værelset, når de andre havde arrangementer og udflugter. Men så sent som i dag, forsøgte hun at lyve sig ud af balladen igen, ved at påstå at drengen fra vestfløjen, Charlie Goldenblum, var den oprindelig ejer af stofferne. Det viste sig at være en løgn.” Hendes blik flakkede nådesløst over på mig, men jeg havde mine øjne fæstnet ved gulvtæppet og så ingenting.\n”Jeg besluttede, at det var bedst at undersøge hendes værelse efter flere stoffer, da jeg fandt det her.”\nHun holdt en lille pose op, og jeg vidste med det samme, at det var flere stoffer. Men det var ikke mine. Jeg havde ikke taget stoffer med ind på mit værelse. Sandheden gik op for mig. Charlies ord havde ikke bare været tomme trusler. Det var hundrede procent sikkert ham, der havde plantet posen på mit værelse. Men hvordan var han kommet uset derind?\n”Det er desomorfin,” klargjorte Heather og smed den lille plastikpose ned på skrivebordet. ”Eller bedre kendt som Krokodil. Det er livsfarligt – du rådner op indefra, hvis du indtager det!”\nMandens øjne blev store og landede på mig. ”Hvor i al verden har du fået fat i det?” Han lød forfærdet, som om han allerede kendte til stoffet. Det gjorde jeg ikke selv, men både navnet og virkningen skræmte mig.\n”Det er ikke mit.”\n”Så stopper vi, Kimberly!” udbrød Heather pludseligt. ”Fortæl så sandheden!”\nJeg tav. De ville alligevel ikke tro på mig, så hvorfor forsøge igen. Heather bad mig tale igen, men jeg ignorerede hende og kiggede bare ud af vinduet. Herfra kunne man se parkeringspladsen, men jeg kunne ikke længere se Nialls bil. Så var han altså kørt.\n”Du kan ikke længere bo på dit værelse,” fastgjorde ejeren. ”Vi flytter dig over i midterbygningen, hvor vi kan holde øje med dig. Du kan gå direkte derover nu.”\nMed blikket fæstnet mod gulvet, lod jeg Heather føre mig ud af kontoret. ”Jeg vil gerne hente noget på mit værelse først,” mumlede jeg.\n”Det kan du ikke, Kimberly. Vi går direkte til dit nye værelse.”\n”Men det er vigtigt,” protesterede jeg og stoppede op. Heather stoppede også og vendte sig mod mig. ”Kimberly,” sagde hun vredt, ”vi kan ikke gå tilbage til dit værelse.”\n”Nej! Meningen med det her er, at du ikke får lov til at have dine ting hos dig. De skal eftersøges for flere stoffer!”\n”Jeg skal have min bedstemors skrin!” råbte jeg tilbage og slog ud med armene. ”Det er én ting!”\n”Du har selv sat dig i den her situation. At du råber, hjælper dig ikke!”\n”Så henter jeg det selv!” Jeg var sur og uden at kigge en eneste gang på Heather, vendte jeg om og satte i løb ned af gangen. Heather råbte efter mig, men jeg hørte hende ikke.\nJeg havde intet imod at blive flyttet til et andet værelse, så længe jeg fik mit skrin med. Det var mit eneste krav – det, og så at Niall måtte komme ind.\nDet eneste jeg registrerede, var mit hektiske åndedræt, vindens susen omkring mine ører og mine fødders rytme hen over gulvet - som pludselig blev brudt. Nogen kastede sig over mig og holdt mig nede mod jorden. Jeg skreg i forskrækkelse og derefter vrede, da jeg fik mig vendt, så jeg kunne se mine overfaldsmænd. Det var dem i de hvide kitler.\nJeg mærkede, at det trak op til storm. Min hjerne begyndte at sige fra, og langsomt tog min krop og vrede over.\nJeg slog med armene, sparkede med benene, men det hjalp ikke det mindste. De havde prøvet det her før, og de vidste, hvordan de skulle tage fat. Men jeg gav ikke op af den grund. Jeg blev ved, og hele tiden kunne jeg høre mit hjerte pumpe blodet rundt i min krop. Det lød voldsomt og opildnende.\nHurtigt nåede jeg det punkt, hvor jeg var ligeglad med alt. Jeg slog hårdere end nogensinde før, og til min store glæde ramte jeg pludselig noget. Der lød et højlydt: ”Av, for helvede!” Og derefter var min arm fri. Jeg slog ud igen og ramte den samme mand, for jeg genkendte hans stemme, da han igen råbte op.\n”Hold hende nede, forfanden!”\nJeg hørte Heather gispe: ”Du har brækket næsen.”\nOg en anden stemme. ”Nu kan det være nok – sæt hende i isolationscellen!”


Blog: Skift til 4-4-2, Glen | Tipsbladet.dk\nOliver Okstrøm 10. Marts. 2015 kl. 08:48\nBlog: Skift til 4-4-2, Glen\nNummer ét og to på topscorerlisten har muligheden for at spille sammen i FC Midtjylland. En simpel ændring i formationen vil løse problemet, og selvom den øverste ledelse i klubben prædiker ændringer, så lader det ikke til at ske i FCM, så Pusic og Duncan kan få lov at spille sammen.\nAf Oliver Okstrøm 10. Marts. 2015 kl. 08:48\nSuccesfulde virksomheder (eller fodboldhold red.) fejler ikke fordi de mangler ressourcer, men fordi de er blevet besat af at beskytte det de har, og er blevet følelsesmæssigt låst til, hvad der har fungeret i fortiden. De tænker på, hvordan de bedst kan beskytte, det de har. I stedet burde de tænke på, hvordan de ville gøre, hvis det ikke fungerede. Hvordan man kan opnå det bedste produkt. Man tænker ikke på at skabe noget unikt, men holder fast i det gamle. Hvis man ikke forstår, at man skal have modet til at forstyrre sin egen succes, så kommer andre og gør det.\nDet er ikke mine ord, men FCMs bestyrelsesformand Rasmus Ankersens i sin bog Sult I Paradis under emnet 'If It Ain’t Broken, Consider Breaking It'. Et lille fiks ordspil overfor den kendte vending 'If It Ain't Broken, Don't Fix It.'. Den er i familie med 'Never change af winning team'.\nOg hvorfor lægger jeg nu sådan ud i denne blog? Det gør jeg fordi, jeg ikke forstår, hvordan man kan forsvare, at have Superligaens måske to bedste angribere i Martin Pusic og Morten 'Duncan' Rasmussen, men kun bruger én af dem ad gangen.\nMod Esbjerg var Pusic på bænken pga en skade i hoften, men uanset hvad, så havde han ikke dannet makkerpar med Duncan i angrebet. Det ville kræve, at FCM lavede deres spillesystem om til 4-4-2, men det går man ikke med til. Det forklarede FC Midtjylland-træner Glen Riddersholm efter kampen til Tipsbladet.dk.\nLæs også: Duncan strålede i FCM-sejr\n- Jeg kan ikke se, hvorfor vi skulle lave om i vores system, for at åbne op for at begge kan komme på banen. Vi har et fasttømret koncept, som vi spiller udfra. Det har hjulpet os til at blive det mest scorende hold henover det sidste halvandet år. Så hvorfor skulle vi lave det om, lød det fra Glen Riddersholm.\nDer har Glen Riddersholm naturligvis en pointe, men når hans egen øverste boss fortæller, at man må bryde tingene ned - eller i det mindste overveje det - hvis det hele går lidt for godt.\nFor det kunne sagtens have været bedre mod Esbjerg i den seneste runde. Det er to dødbolde og en dum forsvarsbrøler, der giver målene i deres 3-0-sejr.\nDerfor vil det være en fordel for FCM at skifte over til 4-4-2. Defensiven er så stærk, at man sagtens kan holde til at have en mand mindre på den centrale midtbane. Dertil får man flere strenge at spille på fremad, hvis Igboun, Pusic, Duncan og Sisto (når han er skadesfri) kommer til at spille sammen. Det vil give meget mere dynamik, at man både kan vælge at spille bolden op på Duncan eller i dybden til Pusic.\nDet er desuden fire spillere i topscorerlistens top5, der kommer til at spille sammen så. Det tror jeg på, vil være langt stærkere, hvor man ikke hele tiden må holde én af spillerne udenfor. Derudover lurer modstanderne nok på et tidspunkt, hvordan man lukker ned for FCM-stilen.


Køb Champion universal mobilholder med sugekop på Av-Cables.dk\nUniversal mobilholder til bilen i højkvalitet som fastgøres på ruden eller instrumentbrættet med sugekoppen.\nDu sætter blot din smartphone på holderen og derefter presser de polstrede sider sammen så den sidder fastspændt.\nMed en solid konstruktion kan du let sætte din smartphone i den vinkel du ønsker og du kan endda positionere den vandret.\nMobilholderen passer til de fleste smartphones med en størrelse på min. 35 mm og op til 87 mm.\nUdover selve mobilholderen får du et sugekop beslag og en adapter plade til montering af holderen i bilen.\n[ Varenummer: 823576]


» Køb Muuto Restore Bakke Grå – 499 kr.\nNavn: Muuto Restore Bakke Grå\nMange e-shops foreslår nu om dage et hav af forskellige former for fragt. En af de mest almindelige er lige nu at få afleveret pakken hos en pakkeshop, fordi det så giver dig god fleksibilitet til at kunne afhente varerne lige præcis når det passer ind i din kalender. Leveringsmetoden er nemlig super nem, samt typisk også den billigste form for levering ved køb af Muuto Restore Bakke Grå.\nDu kunne alternativt prøve at få ordren bragt til din lejlighed eller hus eller ud til din arbejdsplads. Leveringstypen viser sig sædvanligvis en smule mere pebret, men samtidig særdeles praktisk. Den mest prisbevidste fragtmetode er unægtelig at hente varerne selv, men dette forudsætter at du lever i nærheden af internet selskabets lager.\nFragtperioden på Home > Opbevaring kan vise sig at være vældig bestemmende såfremt man mangler din pakke straks, så med det formål er det utvivlsomt relevant at man kigger nærmere på den estimerede leveringsdato på det vedkommende produkt.\nDe fleste online virksomheder yder levering på blot en enkelt hverdag på masser af varer, eksempelvis Muuto Restore Bakke Grå, men vær påpasselig da det nødvendiggør at transaktionen realiseres forud for et besluttet klokkeslæt, så de har mulighed for at nå at få produktet fikset inden medarbejderne har fri.\nNogle enkelte firmaer på nettet byder på levering uden betaling, men i de fleste tilfælde forudsætter det at man indkøber for en præcis sum. Alternativt skal man overveje den mindst kostelige form for levering, der gerne – uanset om du bor nær Vejle, Kalundborg eller Sæby – er at få fragtmanden til at bringe bestillingen til et afhentningssted.\nDet er yderst hensigtsmæssigt for enhver at vurdere prisniveauet på diverse internet handler, og følgelig har flertallet af Muuto internet varehuse ikke kunne slippe for at tvinge prisniveauet på deres varer – til børn og babyer, og ligeledes også til damer og herrer – helt i bund, og endda nogle gange præstere levering uden gebyr.\nDog kan det til hver en tid være fordelagtigt at besigtige nogle enkelte internet varehuse i Danmark efter tilbud på Muuto Restore Bakke Grå forud for at du gennemfører din bestilling, så man er sikret at skaffe sig den laveste pris.\nMan må dog være årvågen med, at såfremt en e-forhandler sælger deres produkter til en udsalgspris der kan ses som usædvanlig letkøbt, er det i nogle tilfælde være en indikator for en uærlig online webshop. Shopping med kort er heldigvis omsluttet af en lov, som beskytter dig som kunde imod uærlige netshops.\nVi anbefaler handler med kort eller betalinger med mobilen. Som en alternativ mulighed bør du anvende et tilbud som fx ViaBill, forudsat du foretrækker at betale omkostningerne over en længere periode.\nForud for at nogen bestiller i en Muuto netshop kan de principielt studere virksomhedens regler, dog er det gerne ikke særlig morsomt.\nEn nem løsning kunne måske være at efterse om webbutikken er verificeret af e-mærket, hvilket ofte er en forsikring om at e-forhandleren accepterer den officielle danske lovgivning, og at internet virksomheden tit gennemses af fagmænd som kender til vilkårene på området. Desuden får du mulighed for at blive assisteret, såfremt du udsættes for dilemmaer i processen med din bestilling.\nForuden dette anbefaler vi at kunden er sat ind i de mest basale betingelser der har indvirkning på købet, eksempelvis den returrettighed internet virksomheden har. I den forbindelse er det i øvrigt essesentielt, at man permanent opbevarer ens kvitteringsmail, således man en anden gang vil kunne bevidne købet af Muuto Restore Bakke Grå, hvad end du skal købe en gave til en voksen eller et barn.\nTrustpilot indebærer ganske udmærkede løsninger til at kontrollere en stor portion forhenværende køberes opfattelser og herved tilrådes det, at du eksaminerer online virksomhedens vurderinger af Muuto Restore Bakke Grå forinden du færdiggør din shopping.\nFacebook fremskaffer også fuldkommen belejlige chancer for at få et kig ind i webshoppens kundetilfredshed. Herinde møder vi mange internet shops som giver folk mulighed for at frembringe en bedømmelse af deres købsoplevelse, som tilmed bør drages fordel af til at vurdere tilfredsheden hos kunderne.\nDette website er finansieret af annoncer. Vi har samarbejder med en hel del internet selskaber og introducerer deres produkter, og får kommission hvis den besøgende vi sender videre foretager en ordre.\nOplysninger omkring produkter og internet shops ajourføres ofte, men vi tager ikke ansvar for forandringer der muligvis er foretaget efter sidste opdatering af de viste oplysninger.


Anmeldelser: Ruslands mange revolutioner\nErik Kulavig: Den russiske revolution 1917, Gyldendal\nStormen på Vinterpaladset i Skt. Petersborg den 25. oktober 1917 er af eftertiden blevet opfattet som den afgørende nøglebegivenhed, når talen er om Den russiske Revolution.\nI den sovjetiske historieskrivning blev stormen et billede på det underkuede folks protest mod det gamle regime.\nI den vestlige tradition har man lagt vægt på, at der var tale om et kup mod en demokratisk valgt regering begået af en fraktion af venstrefløjen, bolsjevikkerne, ved hjælp af nødtørftigt sammenskrabede tropper og under ledelse af V. I. Lenin. Det gamle regime, zarens enevældige styre, var nemlig faldet allerede tidligere på året til fordel for et tilløb til et parlamentarisk demokrati.\nHvis man - som Erik Kulavig gør det i denne bog - imidlertid betragter den 25. oktober som blot en begivenhed blandt mange andre i disse urolige år, skrumper den på sin vis ind. Der var ikke tale om Den russiske Revolution i bestemt form ental. Rusland var i disse år præget af mange slags uroligheder, fløjkrige, pogromer, kupforsøg, væbnede opstande, revolter, revolutioner, borgerkrig og en verdenskrig. Omkostninger i penge og ikke mindst menneskeliv var skrækindjagende.\nHvad der for bagklogskaben kan se ud som Sovjetunionens fødselstime hin oktoberdag, var i samtiden mere at forstå som et taktisk træk, der ganske vist gav Lenin mulighed for at udmanøvrere mange af sine modstandere, men på ingen måde garanterede ham den endelige sejr.\nHan handlede på et tidspunkt, da ingen i det, der dengang var landets hovedstad, sad inde med den afgørende magt. Der skulle altså på den ene side ikke meget til for at skubbe regeringen af pinden, men på den anden side var der heller ikke noget afgørende vundet ved at gøre det. Først fire år og en borgerkrig senere kunne Lenin kaldes landets ubestridte leder.\nLenins taktiske overlegenhed bestod ikke mindst i hans kynisme.\nHan følte intet behov for at retfærdiggøre sine handlinger ved hjælp af velkendte normer eller etablerede institutioner.\nDet mest slående er den ærlighed, hvormed denne indstilling blev deklareret. Bolsjevikkerne hyldede ganske åbenlyst voldsanvendelsen. Det banede vejen for den berygtede røde terror.\nDet rejser ganske naturligt spørgsmålet, om der gik en lige linje fra Lenins revolution til Stalins terrorregime i 1930' erne. Kulavig forsøger sig med et svar: " Det særlige ved " terroren" i trediverne var, at selv om det gik ud over mange, så var der intet socialt lag, der blev fuldstændig fjernet, så man kunne godt bilde sig selv ind, at hvis man ellers var et samvittighedsfuldt menneske, så ville man ikke lide overlast.\nSkete det alligevel, kunne man trøste sig med, at der var tale om en fejl. Under borgerkrigen var der tale om virkelig terror, idet det gik ud på at udrydde hele lag af befolkningen.\nAlle, der ikke med gerning viste, at de tilhørte den nye magt." Det er faktisk ganske uklart, hvad Kulavig mener. Umiddelbart ser det ud til, at han forveksler terror med folkedrab. Ellers giver det slet ingen mening at sætte Stalins terror i gåseøjne, hvad man ellers kun kan forestille sig inkarnerede stalinister gøre, og Kulavig er næppe stalinist.\nDet er faktisk et af bogens afgørende fortrin, at dens forfatter ikke er ude i et ideologisk ærinde. Til plusserne må også regnes det fortrinlige udvalg af samtidige fotos fra Skt. Petersborgs statslige billedarkiv.\nProblemet er, at Kulavig simpelthen skriver for upræcist og uklart - ikke kun i denne passage. Det ødelægger et ellers fortjenstfuldt forsøg på at tage disse centrale verdenshistoriske begivenheder og sætte dem ind i deres sammenhæng. Det hindrer forfatteren i at give dybde og nuance til de diskussioner, der knytter sig til Sovjetunionens tilblivelse og væsen.\n(KD 9. nov. 2010)


Boligejere kan igen optage lån med negative renter, så de i princippet får penge for at låne. De skal dog fortsat betale en ydelse på lånet, fordi gebyrer overstiger den negative rente. Og der er også kun et enkelt realkreditinstitut, der lader renten blive negativ.\nDet vrimler frem med nye bydele i København. Blandt andet i Nordhavn, hvor nyt byggeri skyder op overalt. Udviklingen er godt hjulpet på vej af den lave rente, der er blevet yderligere presset i bund efter det britiske Brexit i sidste uge, der har fået investorerne til at søge over i mere sikre papirer som obligationer. (Foto: Ida Marie Odgaard) Fold sammen\nBriternes farvel til EU har slået hul i bunden af den i forvejen dybe brønd, som de danske boligrenter befinder sig i. De såkaldte kortrentelån har netop fået en rente på minus 0,31 procent, som er det laveste niveau nogensinde, oplyser Nordea Kredit.\n»De bedst stillede boligejere vil få en rente på bare minus 0,31 pct., hvilket ikke er set lavere. Den hidtidige rekord ligger på minus 0,21 pct.,« konstaterer chefanalytiker i Nordea Kredit Lise Nytoft Bergmann.\nDet er den voldsomme finansielle uro i kølvandet på briternes afsked med det europæiske fællesskab, der får penge til at søge mod sikre placeringer – og det anses de danske realkreditlån for at være verden over.\n»Den negative rente modregnes i bidragsbetalingen, og først i det tilfælde, hvor renteudgiften er mere negativ end bidragsbetalingen, vil boligejerne opleve, at der triller penge ind på kontoen. Dér er vi ikke helt endnu,« oplyser Lise Nytoft Bergmann.\n20.000 boligejere begunstiges\nDen konkrete ydelse for et kortrentelån på én million kroner uden afdrag bliver på 409 kroner om måneden efter skat i andet halvår af 2016. Ydelsen er sammensat af en renteindtægt på 258 kroner og et bidrag på 875 kroner før skat.\nMen det er ikke alle boligejere, der har mulighed for at få den negative rente – og dermed i princippet modtage penge for at låne penge. De øvrige realkreditinstitutter har lagt et gulv under renten på kortrentelån, så den ikke kan blive negativ, og dermed er det kun de ca. 20.000 kunder med kortrentelån i Nordea Kredit, der får glæde af en negativ rente i det kommende halve år.\nLånetypen er skruet sammen med en obligation med mindst tre års løbetid, mens renten fastsættes for et halvt år ad gangen og består af den såkaldte CITA-rentesats med et rentetillæg.\nTillægget fastsættes, når obligationen udstedes, ligesom det også her besluttes, om lånet skal have et rentegulv, så den ikke kan gå i minus. Og eksempelvis Realkredit Danmark fastholder et rentegulv.\n»Det skal ses i lyset af, at vi fortsat er usikre på dybden i efterspørgslen fra investorerne efter obligationer uden rentegulv,« oplyser cheføkonom Christian Hilligsøe Heinig i Realkredit Danmark.\nKoncernen, der skal refinansiere lån for cirka 22 mia. kroner, er nervøs for, om der er investorer nok til at sikre en god kurs, hvis der er en risiko for, at renten bliver negativ.\n»Vi vurderer, at der ikke umiddelbart er tilstrækkelig efterspørgsel i markedet efter obligationer uden rentegulv til at sikre et auktionsresultat, der er i kundernes bedste interesse. Det er vores vurdering, men det er klart, at der er usikkerhed forbundet med denne vurdering,« siger Christian Hilligsøe Heinig.\nHan understreger, at Realkredit Danmark ikke selv har fordel af at bevare et rentegulv.\nFortilfælde i 2015\nDet er ikke første gang, at danske boligejere har oplevet negative renter. I begyndelsen af 2015 strømmede kapital også mod Danmarks realkreditsystem, og det udløste renter på etårige flekslån ned til de samme niveauer, som kortrentelånene nu oplever. Dengang var det blandt andre Nordea Kredit, der ikke lod kunderne få negative renter, og Realkredit Danmark, der lod minusrenterne gå videre til kunderne.


Lej sommerhuse på Nygårdsvej | Sommerhusudlejning - Schultz\nI rolige omgivelser med fredet hedearealer i både syd og nord ligger Nygårdsvej velplaceret og forgrener sig ud i bl.a. Plantagen, Riskrogen Toppebjerg og Heden.\nNygårdsvej ender ud i en lille parkeringsplads og sti til stranden, som ikke ligger langt derfra.\nDe fredfyldte omgivelser giver rig mulighed for lange gåture i et smukt naturområde med masser af frisk luft og beundringsværdigt dyreliv. Dette kan også nydes uforstyrret fra feriehusenes tilhørende terrasser, som vil blive benyttet til langt ud på aftenen med et godt glas rødvin og en uforlignelig solnedgang mod vest.\nSkal ferien indeholde mere aktion tager det ikke mange minutter at komme til hverken Hvide Sande eller Nymindegab, hvor utallige butikker, seværdigheder og aktiviteter ligger og venter.


Foråret 2021 lægger Museum Jorn vægge til et møde mellem to af europæiske kunsts mest indflydelsesrige kunstnere fra det 20. århundrede. Det bliver et gnistrende sammenstød mellem Mirós sydeuropæiske idealisme og Jorns nordiske eksistentialistisme, mellem orden og kaos, poesi og vildskab.\nAage og Johann Louis-Hansens Fond\nLYT OG SE - mere om Miró\nHør udsendelsen Aftryk DR P2 - hvor museumsinspektør på Museum Jorn, Christian Kortegaard Madsen, levendegør og illuminerer MIRÓs værker for et lyttende publikum.\nRadiovært Cæcilie Iburg Printzlau har sammensat en smuk og inspirerende udsendelse, hvor musik og billedkunst går op i en højere enhed.\nUdstillingen kan ses til og med den 5. september 2021.\nMuseum Jorns Miro, gyldne fjer og syrede cigaretter\nSe udsendelsen direkte fra Museum Jorn, hvor museumsdirektør, Jacob Thage, og museumsinspektør, Christian Kortegaard Madsen, viser rundt i udstillingen sammen med Jyske Bank TV:\nMiró & Jorn – kosmisk orden kontra kaos


Frankrig åbner for 5G-auktion: Så høj bliver minimums-prisen - Computerworld\nFrankrig åbner for 5G-auktion: Så høj bliver minimums-prisen\nFrankrig åbner for den længe ventede auktion for landets 5G-licenser. Og prisen bliver høj.\n25. november 2019 kl. 07.52\nFrankrig sætter gang i den længe ventede auktion over landets 5G-licenser for de store telefirmaer, der ønsker at være med på denne næste bølge af tele-infrastrukturen.\nOg prisen bliver høj.\nFrankrigs såkaldte junior økonomi-minister, Agnès Pannier-Runacher, fastsætter nemlig ifølge den franske avise Les Echos mindsteprisen på auktionen til 2,17 milliarder euro - omkring 16,5 milliarder kroner.\nDet sker efter en del debat om netop pris-niveauet, som den franske telestyrelse Arcep har argumenteret for ikke skulle være højere end niveauet halvanden milliarder euro.\nTelefstyrelsen er bekymret over, at 5G-udrulningen foruden licenserne kommer til at kræve massive investeringer i infrastruktur-udstyr, som teleselskaberne - og dermed i sidste ende de franske forbrugere - kommer til at betale.\nAgnès Pannier-Runacher siger til Les Echo, at den franske regering mener, at mindsteprisen for bud på auktionen er ‘rimelig.’\nTyskland og Italien har ifølge Reuters hver landet omkring 6,5 milliarder europ på salg af 5G-licenser til tele-firmaerne.\nHerhemme blev der i foråret solgt 5G-licenser til TDC, Telia/Telenor og Hi3G, der står bag mobileselskabet 3.\nDet kan du læse mere om her: Her er vinderne af licens-auktionen over Danmarks første 5G-supernet.\nHer er milliardprisen: Så meget betaler TDC for 5G-frekvensblokke\nTelenor-direktør ‘godt tilfreds’ med netop afgjort frekvens-auktion: Telia og Telenor bød kun på udvalgte frekvenser\nTelia-direktør ser positivt på udfald af frekvensauktionen: "Med de nye frekvenser kan vi fortsætte udviklingen af vores landsdækkende mobilnetværk"\nNye danske mobilfrekvenser kan tages i brug i 2020 trods aflyst frekvensauktion


Ideer til indskolingen: Pinterest ideer\nJeg falder tit over gode ideer på pinterest, som jeg umiddelbart tænker er nemt at bruge i undervisningen herhjemme uden at der skal laves det store forarbejde. Så tænkte jeg ville lave en fane dedikeret til disse gode ideer, hvor jeg nemt og hurtigt kan vise ideer, og I selv kan kigge videre på, hvis det har interesse.\nBrug domino-brikker - eksemplet bruger det til at lave gange-stykker, men til 0.-1. klasse, kunne det sagtens være plus eller minus der var fokus. Brikkerne lægges op, to spillere vender en brik på samme tidspunkt - den der får det største tal vinder brikkerne. Egentlig tænker jeg man kunne spille det lidt a la krig...\nKlik på billedet for at komme til siden.\nEr faldet over en hollandsk side...forstår ikke meget af det hollandske ;-), men billeder taler for sig selv. Klik på et billede, så åbnes det som en billedfil, og det burde være muligt at printe ud. Jeg er selv ret vild med nedenstående billede og tænker det måske vil være oplagt at have til at hænge i en 0. klasse. Du finder den hollandske side her.\nAnonym 23. oktober 2016 kl. 23.08\nVed du, hvorvidt man kan printe fra pinterest?\nOg alle de spil du laver, primært til engelsk og dansk. Hvor forefindes skabelonerne? I så fald, vil jeg gerne lave lidt og dele dem med dig og alle andre? ;)\nSusanne Christensen - Lærer 24. oktober 2016 kl. 15.43\nDet er lidt forskelligt, hvorvidt du kan printe fra pinterest. Hvis det blot er et billede, dvs. du kan trykke på billedet uden at blive sendt videre til en anden side, så burde du kunne printe billedet ved at højreklikke - udskriv. Langt det meste på pinterest er jo links der fører videre til diverse blogs og hjemmesider. Du kan dog som regel gøre det, at du kan højreklikke på billedet og vælge gem som - herefter kan du gemme billedet i en mappe på din computer og så printe billedet ud efterfølgende.\nIft. skabeloner til spillene til engelsk - så smid mig lige en besked til mig på susa2027@voes.dk, så vender vi den lige. Det kan kun lade sig gøre at dele en skabelon med dig, hvis du bruger google drev. Vil meget gerne sørge for at lægge dine ting ud, hvis det er :-)